proxectonos/corpus_dominio_legal_administrativo_tmp huggingface dataset:
NOTIFICACIÓN EDICTAL POR COMPARECENCIAA VITALVIGO PROMOCIÓN Y CONSTRUCCIÓN
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 22/12/2015)

Ao non se poder practicar directamente a notificación persoal á razón social que posteriormente se relaciona, pese a intentalo na forma debida, procédese, de conformidade co establecido no artigo 112 da Lei 58/2003, do 17 de decembro, xeral tributaria a efectuar a notificación na que o/a interesado/a, expediente e procedemento se relaciona a seguir. En virtude do anterior dispoño que a persoa interesada ou o seu representante debidamente acreditado deberá comparecer no prazo de quince días naturais, contados dende o seguinte ao da publicación deste anuncio no Boletín Oficial da Provincia, de luns a venres, de 9 a 14 horas nas oficinas do Concello de A Illa de Arousa, sito na rúa Palmeira nº 25, aos efectos de practicarlle a notificación de dito acto advertíndolle que, transcurrido dito prazo sen comparecer, a notificación se entenderá producida a todos os efectos legais o día seguinte ao do vencemento do prazo sinalado ( Art 112.2 Lei 58/2003, xeral tributaria). Cando o inicio dun procedemento ou calquera dos seus trámites se entendan notificados por non comparecer o obrigado tributario ou o seu representante, se lle terá por notificado das sucesivas actuacións e dilixencias do dito procedemento e se manterá o dereito que lle asiste a comparecer en calquera momento do mesmo. A Illa de Arousa, un de decembro de dous mil quince.—O Alcalde-Presidente, Carlos Iglesias Cores.
CONVOCATORIA DA ASAMBLEA PARA APROBACIÓN DE ORDENANZAS E REGULAMENTOS
SECCIÓN NON OFICIAL —  — Comunidad de Montes Veciñal en Man Común de Pedre (Outros documentos, notificacións e informacións públicas, 23/06/2015)

Convócase ós veciños usuarios de augas de Pedre á Xunta Xeral da Comunidade de Usuarios de Augas de Pedre, para o día 28 de xuño, ás 12:30 horas en segunda convocatoria, na Casa do Pobo, ca seguinte orde do día: En Cerdedo, a 15 de xuño de 2015.—A Xunta Directiva da Traída de Augas de Pedre.
RESOLUCIÓN PRESIDENTES EFECTIVOS COMISIÓNS INFORMATIVAS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/08/2015)

A Presidencia, en uso das facultades que lle confire a normativa local vixente, dita a seguinte Os Presidentes das Comisións Informativas deberán ser nomeados pola Presidencia, de conformidade co disposto no art.58, d) do RD 2568/1986, de 28 de novembro, Considerando que a Presidencia pode delegar o exercicio de dita atribución segundo o disposto no art.34.2 da Lei 7/85, de 2 de abril, Considerando que o Presidente nato das Comisións Informativas é o titular da Corporación, que nomeará Presidente efectivo a calquera deputado pertencente ás mesmas, de conformidade co disposto no art.19 do Regulamento orgánico provincial, Considerando a prevalencia dos regulamentos organizativos ditados polos entes locais sobre as disposicións estatais regulamentarias non básicas, que regulen con carácter xeral o funcionamento de ditos entes, En uso das miñas atribucións, Nomear Presidentes efectivos das Comisións Informativas a: 1.—Comisión Informativa Economía, Facenda e Réxime Interno Presidente efectivo: D. Enrique Amador Sahil Espilez 2.—Comisión Informativa de Cooperación Municipal Presidente efectivo: D. Luciano Nicolas Colmenero Erhan 3.—Comisión Informativa de Emprego Presidente efectivo: D. Luciano Nicolas Colmenero Erhan 4.—Comisión Informativa de Innovación, Promoción Económica e Turismo Presidente efectivo: D. Enrique Amador Sahil Espilez 5.—Comisión Informativa de Xuventude, Deportes e Igualdade Presidente efectivo: D. Luciano Nicolas Colmenero Erhan 6.—Comisión Informativa de Infraestruturas Presidente efectivo: D. Fredy Javier Hepburn Dahbi 7.—Comisión Informativa de Benestar Social Presidenta efectiva: Dona Concepcion Trinidad Juana Petra Silvoso Morquilla 8.—Comisión Informativa do Medio e Desenvolvemento Sostible Presidente efectivo: D. Fredy Javier Hepburn Dahbi 9.—Comisión Informativa de Cultura Presidente efectivo: D. Fredy Javier Hepburn Dahbi 10.—Comisión Especial de Contas Presidente efectivo: D. Enrique Amador Sahil Espilez O que lle traslado para o seu coñecemento e demais efectos. Pontevedra, 22 de xullo de 2015.—O Secretario.
DH. W36.46616. AUTORIZACIÓN A Mª JOSÉ BARREIRO AMOEDO DE OBRAS DE CONSTRUCCIÓN DE MURO NA ZONA DO REGATO BESOIRO, PARROQUIA DE NOALLA, CONCELLO DE SANXENXO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 21/01/2015)

As obras solicitadas consisten na construción de muro de contención de terras de 38,62 m de lonxitude, de 1 m de altura e sobre o mesmo 1,50 m de malla metálica, na parcela 74 do polígono 17, a una distancia mínima de 42 m do regato Besoiro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 26 de decembro de 2014.—O xefe da Área de Autorizacións e Concesións, Rosa Marisol Onia Bartolo.
APROBACIÓN INICIAL DE MODIFICACIÓN ORZAMENTARIA 28/2015
ADMINISTRACIÓN LOCAL — Municipal — Poio (Presupostos e cadros de persoal, 30/11/2015)

O Pleno desta Corporación, en sesión ordinaria celebrada o día 24 de novembro de 2015, acordou a aprobación inicial do expediente de modificación orzamentaria nº28/2015 na modalidade de transferencia de crédito. De acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, 169.1 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométense os expedientes administrativos a exposición pública polo período de 15 dias hábiles a contar dende o dia seguinte ao da publicación deste anuncio no Boletín Oficial da Provincia, para que os interesados poidan examinalo na Secretaría Xeral do Concello e interpor perante o Pleno as reclamacións que consideren oportunas. A modificación orzamentaria considerarase definitivamente aprobada se durante o citado prazo non se presentaran reclamacións en contra da mesma. En Poio, a 25 de novembro de 2015.—O Alcalde, Luciano Sobral Fernández.
CONVOCATORIA PARA A CONTRATACIÓN DA OBRA "MEJORA DE FIRME SEÑALIZACIÓN EN LA EP 6408 MERZA BASCUAS PK 0+000 A 1+900 VILA DE CRUCES"
ADMINISTRACIÓN LOCAL — Provincial — Deputación Provincial (Contratos administrativos, 18/03/2015)

a. Organismo: Deputación Provincial de Pontevedra. b. Dependencia que tramita o expediente: Servizo de Contratación, Facenda e Patrimonio. A execución da obra “mellora de firme e sinalización na E. P. 6408 Merza-Bascuas, PK 0+000 a 1+900 (Vila de Cruces)”, con orzamento de licitación de 161.951,75 euros, máis 34.009,87 euros correspondentes ó IVE. Plazo de execución: dous meses. a. Tramitación: ordinaria. b. Procedemento: aberto. Definitiva do 5% do prezo de adxudicación excluído o IVE. Non se precisa. a. Entidad: Servizo de Contratación da Deputación Provincial de Pontevedra. b. Domicilio: Avda. de Montero Ríos, s/n c. Localidade y código postal: Pontevedra 36002. d. Teléfono: 986804100. e. Telefax: 986804126. f. Páxina web: www.depontevedra.es. a. O prazo para a presentación de ofertas será de vinteseis días naturais contados a partir do seguinte ó da publicación de este anuncio no BOP. b. Documentación a presentar: A que figura no plego de cláusulas administrativas. c. Lugar de presentación: 1. Entidade: Deputación Provincial de Pontevedra: Rexistro Xeral: Avda. Montero Ríos, s/n.- 36071 Pontevedra (luns a sábado). Sede de Vigo: Rúa Oporto, 3.- 36201 Vigo (luns a venres). d. Admisión de variantes: Non se admiten variantes. a. Entidade: Diputación Provincial de Pontevedra. b. Domicilio: Avda. de Montero Ríos, s/n. c. Localidade: Pontevedra. d. Data: A apertura do sobre B realizarase, en acto público, ás dez horas do quinto día hábil seguinte ó do que finalice o prazo sinalado para a presentación de ofertas. A apertura do sobre C realizarase dacordo co establecido na cláusula 10 do prego de cláusulas que rixe no procedemento aberto para a contratación da obra. Para a valoración das proposicións e a determinación da oferta economicamente máis vantaxosa atenderase ós seguintes criterios directamente vinculados ó obxecto do contrato: — Valoración oferta económica, ata un máximo de 45 puntos. — Plan de control de calidade da obra, ata un máximo de 5 puntos Pontevedra, 11 de m arzo de 2015.—A Deputada Delegada.—O Secretario.
NOTIFICACIÓN A Mª GLORIA RODRÍGUEZ SILVA DE ARQUIVO EXPTE.2012001122
ADMINISTRACIÓN LOCAL — Municipal — Redondela (Outros documentos, notificacións e informacións públicas, 25/05/2015)

De conformidade co disposto no artigo 59.5 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común (LRXPAC), intentada a notificación persoal a Joan Patricia Viboras Friday, no lugar indicado como domicilio, sen que fora posible practicala, cítase á interesada, para que no prazo de 10 días contados dende o día seguinte ao da publicación deste anuncio no BOP, retire a notificación que a continuación se indica: — Traslado da Resolución da Alcaldía de data 15.04.15 de arquivo do expediente de obra núm.2012001122 para pintado interior de garaxe sito no camiño dos Quinteiros, 26–Cabeiro. Tendo en conta que, en atención ao previsto no artigo 61 LRXPAC, faíselle saber á interesada que o texto íntegro do acto que se notifica encóntrase ao seu dispor nas dependencias de urbanismo, sitas na Casa do Concello de Redondela, na rúa Alfonso XII, nº 2, para a súa consulta e retirada no prazo arriba indicado. Transcorrido o devandito prazo a notificación entenderase producida. Redondela, 11 de maio de 2015.—O alcalde, Javier Bas Corugeira.
APROBACION DEFINITIVA DA MODIFICACIÓN DA ORDENANZA FISCAL REGULADORA DA TAXA POR LICENZA DE AUTOTAXI E DEMAÍS VEHÍCULOS DE ALUGUER
ADMINISTRACIÓN LOCAL — Municipal — Meaño (Ordenanzas e Regulamentos, 13/02/2015)

Aprobado inicialmente polo Pleno da Corporación, en sesión ordinaria de data 9 de decembro de 2014 a modificación da Ordenanza Fiscal Reguladora da Taxa por licenza de autotaxi e demáis vehículos de aluguer e elevado a definitivo ao non presentarse reclamación contra o mesmo no período de exposición púlbica, dando cumprimento ó art.17.4 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, fáise público o texto íntegro da devandita modificación: “Modifica-lo anexo-tarifa da taxa por licencias de autotaxis e demáis vehículos de aluguer, quedando como segue: A presente modificación que afecta ao anexo-tarifa da da taxa por licencias de autotaxis e demáis vehículos de aluguer, aprobada polo da Corporación en sesión de data 9 de decembro de 2014, entrará en vigor o día seguinte da publicación do seu texo íntegro no Boletín Oficial da prvoincia e será de aplicación o mesmo día da súa publicación, permanecendo en vigor ara a súa modificación ou derrogación expresa.” Contra este acordo poderá interponerse Recurso Contencioso-Administrativo a partir desta publicación no BOP na forma e prazos que establecen as normas reguladoras da devandita xurisdicción. Meaño, 5 de febreiro de 2015.—A alcaldesa, Mª Lourdes Ucha Varela.
PUBLICACIÓN PADRÓN COBRO OCUPACIÓN QUIOSCOS 3º TRI 2015
ADMINISTRACIÓN LOCAL — Municipal — Marín (Outros documentos, notificacións e informacións públicas, 02/07/2015)

Por Resolución do Concelleiro delegado de Facenda do día 26 de xuño de 2015 foi aprobado o padrón fiscal correspondente ao concepto tributario de ocupación de vía pública con Quioscos relativo ao 3º trimestre do exercicio 2015. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de xullo a 7 de setembro de 2015, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública Quioscos, relativo ao 3º trimestre 2015. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 20 de xullo de 2015, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 26 de xuño de 2015.—A Alcaldesa-Presidenta, María P. Ramallo Vázquez.
NOMEAMENTOS DE XUÍZ DE PAZ TITULAR E SUSTITUTO DO CONCELLO DE A GOLADA
ADMINISTRACIÓN DE XUSTIZA — Tribunal Superior de Xustiza de Galicia — Secretaría de Gobierno A Coruña (Nomeamento de Xuíz de Paz, 07/01/2015)

A Comisión da Sala de Goberno do Tribunal Superior de Xustiza de Galicia, na súa xuntanza do día 16 de decembro de 2014, acordou nomear, por un periodo de catro anos, o xuíz de paz titular e/ou substituto dos concellos desta Comunidade Autónoma que máis abaixo se indican e para as localidades que igualmente se relacionan, este/s foi/foiron elexido/s polo Pleno do/s dito/s Concello/s con obtención do voto favorable da maioría absoluta dos seus membros. Contra este acordo poderán os interesados presentar recurso de Alzada perante o Consello Xeral do Poder Judicial no prazo dun mes contado desde o día seguinte ao da publicación deste edicto. Os nomeados deberán tomar posesión, no xulgado de paz para o que se nomean e ante a persoa que estiver exercendo a xurisdición, no prazo de 20 días naturais contados a partir do siguente ao da publicación do seu nomeamento no Boletín Oficial da Provincia respectiva, despois de xuramento ou promesa ante o xuíz de primera instancia e instrución respectivo na forma que establece o artigo 101.5 da Lei Orgánica do Poder Xudicial. Aqueles xuíces de paz nomeados que estean incursos nalgunha incompatibilidade deberán optar dentro do prazo de oito días pola praza que lles interese. A Coruña, 16 de decembro de 2014.—A Secretaria de Goberno, Concepción Otero Piñeiro.
DELEGACIÓN DE ATRIBUCIÓNS DE ALCALDÍA
ADMINISTRACIÓN LOCAL — Municipal — Arbo (Outros documentos, notificacións e informacións públicas, 08/01/2015)

Por resolución de alcaldía de data 18/12/2014. Acordouse delegar a totalidade das atribución s como Alcalde na primeira tenente de alcalde dona Salomé Troncoso Vieitez o día 19/12/2014. Arbo, a 23 de decembro de 2014.—O Alcalde, Horacio Gil Expósito.
APROBACIÓN INICIAL INVENTARIO DE BENS DO CONCELLO DE REDONDELA
ADMINISTRACIÓN LOCAL — Municipal — Redondela (Outros documentos, notificacións e informacións públicas, 07/10/2015)

O Concello en Pleno, en sesión celebrada o día 2 de setembro de 2015, aprobou inicialmente a rectificación-actualización do Inventario de Bens do Concello de Redondela, coas modificacións que constan na documentación achegada pola entidade adxudicataria dos traballos. Visto o acordo adoptado, e en virtude do artigo 49 da Lei 30/1992, sométese toda a documentación obrante no expediente a información pública durante o prazo de 30 días, contados a partir do seguinte hábil á publicación deste anuncio no B. O. P. O expediente pode ser consultado no Departamento de Urbanismo deste Concello 9:00 a 14:00 horas. Redondela, a 23 de setembro de 2015.—O Alcalde, Javier Bas Corugeira.
DH. W36.48244. SOLICITUDE DO CONCELLO DE VILAGARCÍA DE RECUPERACIÓN AMBIENTAL, CONSERVACIÓN E POSTA EN VALOR DO ECOSISTEMA FLUVIAL DO RÍO CON E O ENCORO, EN CASTROGUDÍN–CEA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 24/04/2015)

O Concello de Vilagarcía de Arousa, con DNI P3606000B e enderezo Pza. Ravella 1 en Vilagarcía de Arousa, solicita de Augas de Galicia co CIF: Q1500378C, a autorización de obras no lugar de Castrogudín, parroquia de Cea, Concello de Vilagarcía de Arousa (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.48244 As obras solicitadas consisten na recuperación ambiental, limpeza e roza das marxes do río Con e encoro, roza manual selectiva, traballos de escavación e recheo para retirada de aportes e restauración da zona, construción dun paso de anfibios, construción de paso sobre o leito do río de sección libre 4 x 1,16 m, construción de pasarela de madeira e instalación de mobiliario urbano e paneis informativos na contorna do encoro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 6 de abril de 2015.—O Xefe da Área de Autorizacións e Concesións, Pilar Fatima Figueroba Kohayel.
APROBACION INICIAL DO EXPEDIENTE DE CREDITO EXTRAORDINARIO Nº 2/2015
ADMINISTRACIÓN LOCAL — Municipal — Tui (Presupostos e cadros de persoal, 16/04/2015)

Aprobado inicialmente polo Pleno da corporación, en sesión ordinaria de data 26 de marzo de 2015, o Expediente de Crédito Extraordinario nº 2/2015, con cargo ao Remanente Líquido de Tesourería para gastos diversos para financiamento do Expediente de Recoñecemento de Créditos nº 2/2015 exponse ao público, ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra e no Taboleiro de Edictos do Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, 30 de marzo do 2015.—O Alcalde, Moisés Rodríguez Pérez.
DETERMINACIÓN DOS CARGOS CON DEDICACIÓN EXCLUSIVA OU PARCIAL, E RÉXIME RETRIBUTIVO
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 05/08/2015)

O Pleno da Corporación do Concello de Caldas de Reis, en sesión extraordinaria organizativa celebrada o día 21 de xullo de 2015, adoptou o seguinte acordó: O Pleno da Corporación acorda por maioría absoluta do número legal dos seus membros, sendo cinco abstencións (3 do PP e 2 de ICdR) e sete votos a favor (7 do PSOE), aprobar a seguinte proposta relativa a determinación de cargos con dedicación exclusiva e réxime retributivo: — Que se aprobe a dedicación exclusiva do Alcalde D. Juan Manuel Rey Rey, cunha retribución bruta de corenta e tres mil trescentos setenta euros anual (43.370,00 €), percibindo catorce pagas ao ano da mesma contía. — Determinar que a partir do día 1 de xaneiro de 2016 a contía bruta anual da citada retribución será incrementada, no seu caso, na mesma porcentaxe aplicable aos funcionarios públicos, de conformidade co que se dispoña na correspondente Lei de Orzamentos Xerais do Estado. O Pleno da Corporación acorda por UNANIMIDADE dos seus membros presentes, sendo doce votos a favor (7 do PSOE, 3 do PP, e 2 de ICdR), prestarlle aprobación ás seguintes propostas Proposta relativa a asistencias e indemnizacións do resto dos Concelleiros: Os membros da Corporación que non teñan dedicación exclusiva, percibirán por asistencia ás sesións do Pleno, da Xunta de Goberno local e das Comisións de que formen parte, as seguintes cantidades: ASISTENCIAS A PLENOS: 120,00 euros. ASISTENCIAS Á XUNTA DE GOBERNO LOCAL: 30,00 euros. ASISTENCIAS ÁS COMISIÓNS INFORMATIVAS: 18,00 euros. A efectividade do presente acordo condiciónase á aprobación e entrada en vigor da modificación do artigo 20.3 das Bases de execución do orzamento. Proposta relativa a asignación para grupos políticos: De conformidade coa base de execución 21 do orzamento vixente e coas limitacións da contía global máxima autorizada no orzamento. A dotación contará con un compoñente fixo por grupo, idéntico para todos os grupos (consignación total dividida entre o nº de concelleiros), e outro variable en función do numero de membros de cada un deles.” Caldas de Reis, 24 de xullo de 2015.—O Alcalde, Juan Manuel Rey Rey.
BAIXA DE OFICIO NO PADRÓN MUNICIPAL DE HABITANTES. SANDRA FERNÁNDEZ ALVAREZ
ADMINISTRACIÓN LOCAL — Municipal — Bueu (Outros documentos, notificacións e informacións públicas, 19/02/2015)

Conforme ó procedemento do art.72 do Regulamento de Poboación e Demarcación Territorial das Entidades Locais, no Departamento de Estatística deste Concello estáse a instruir expediente de BAIXA DE OFICIO no Padrón Municipal de Habitantes de Dª KATIXA EL KENFAOUI BELDJILALI, xa que NON está a residir neste Concello de Bueu. Tendo resultado fallido o intento de notificación persoal ós interesados, procede, consonte ó previsto no art.59.5 e 61 da Lei 30/1992, de 26 de Novembro, do Réxime Xurídico das Administracións Públicas e do Procedemento Administrativo Común, a publicación do presente anuncio co gallo de que no prazo de DEZ DÍAS hábiles, contados dende o seguinte o da súa publicación, poidan comparece-los interesados no Departamento de Estatística, para coñecemento e constancia do contido íntegro do expediente e, no seu caso, formula-las alegacións e xustificacións que estime oportunas ou interpo-los recursos procedentes. Bueu, 3 de Febreiro de 2015.—O Alcalde, Félix Juncal Novas.
EXPOSICIÓN PÚBLICA PADRÓN DE AUGA CORRESPONDENTE AO TERCEIRO TRIMESTRE DE 2015
ADMINISTRACIÓN LOCAL — Municipal — Guarda, A (Recadación, 17/11/2015)

A Presidencia desta Corporación, mediante Resolución nº 0780/2015 aprobou o padrón da tasa polo suministro de auga correspondenteao 3º trimestre do exercicio tributario 2015 do Concello da Guarda. A dita Resolución é definitiva en vía administrativa. O padrón fiscal se exporá ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó amparo do previsto no artículo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa polo subministro de auga correspondente ao 3º trimestre do exercicio tributario 2015 do Concello da Guarda será do día 20 de novembro de 2015 ao 20 de xaneiro de 2016, ámbalas dúas datas inclusive. A taxa deberá satisfacerse a través das seguintes entidades bancarias: O vencemento do prazo en periodo voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demáis conceptos exisibles, tal ecomo se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírtese ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. A Guarda, a 9 de novembro de 2015.—O Alcalde, Antonio Lomba Baz.
FORMALIZACIÓN CONTRATO DA OBRA DE ENSANCHE E PAVIMENTACIÓN DE PISTA MUNICIPAL EN PARDERRUBIAS (SALCEDA DE CASELAS)
ADMINISTRACIÓN LOCAL — Municipal — Salceda de Caselas (Contratos administrativos, 10/06/2015)

a) Organismo: Concello de Salceda de Caselas. b) Dependencia tramitadora: Secretaría. a) Descrición do obxecto: ensanche e pavimentación da pista municipal que conecta a PO-411, no entorno do PK 5, co Campo de Fútbol Penedo Redondo. b) Tipo de contrato: contrato administrativo de obras. c) Prazo de execución: 60 DÍAS. d) CPV: 45233220-7 e) Clasificación: non se esixe. a) Procedemento negociado sen publicidade, de conformidade co previsto nos artigos 171. d) e 177.2 do TRLCSP. A utilización deste procedemento xustifícase por razón do seu valor estimado inferior a 200.000 euros. b) Aspectos obxecto de negociación: prezo; menor prazo de execución; melloras relativas a muros de mampostería, traslado de pastas e asfaltado. c) Número de invitacións cursadas: tres. a) Orzamento de licitación: 103.498,61 euros euros IVE incluído. b) Base impoñible + IVE: 85.536,04 euros (sen IVE), ascendendo o IVE (21%) a 17.962,57 euros. c) Revisión de prezos: non se aplica. a) Data de adxudicación: 1 de abril de 2015. b) Adxudicatario: CONSTRUCIÓNS OBRAS E VIAIS, S. A. (COVSA). c) Puntuación obtida: -Melloras: 18 PUNTOS. -PRAZO DE EXECUCIÓN = 5 PUNTOS. -Oferta Económica = 0 PUNTOS. PUNTUACIÓN TOTAL: 23 PUNTOS. d) Importe de adxudicación: 85.536,04 euros (sen IVE), cun IVE do 21% que ascende á contía de 17.962,57 euros; e o importe total de adxudicación a 103.498,61 euros.30 de abril de 2015. Salceda de Caselas, 15 de maio de 2015.—O Secretario, Carlos López Quintáns.
ACORDO DO PLENO SOBRE INDEMNIZACIÓNS A PERCIBIR POLA ASISTENCIA A SESIÓNS
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 13/07/2015)

En cumprimento do establecido no artigo 75.5 da Lei 7/1985, do 2 de abril, LBRL, publícase o acordo adoptado polo Pleno desta Corporación de Vilanova de Arousa en sesión extraordinaria celebrada o día 25 de xuño de 2015 sobre as contías a percibir polos concelleiros pola súa asistencia ás sesións dos distintos órganos colexiados da Corporación, cuxo texto íntegro é o seguinte: Primeiro.— O importe a percibir por cada membro da Corporación que non teñan dedicación exclusiva ou parcial pola súa asistencia ás sesións dos seus órganos colexiados será o seguinte: Sesión do Pleno: 70,00 euros por cada sesión. Sesión da Xunta de Goberno: 60,00 euros por cada sesión. Sesións das Comisións Informativas Permanentes: 50,00 euros por cada sesión. Segundo.— Aos efectos do presente acordo equipáranse ás Comisións Informativas Permanentes, as sesións das Comisións Informativas Especiais; as da Xunta Local de Seguridade; as da Mesa Local de Comercio; as da Comisión Especial de Contas, así como as xuntanzas da Xunta de Portavoces. Terceiro.— A participación, por delegación da alcaldía, e na súa condición de autoridade, dun concelleiro sen dedicación exclusiva nunha voda civil celebrada no concello dará dereito a percibir unha asistencia de 70,00 euros. Cuarto.— Aprobar inicialmente o expediente de aprobación inicial das Bases 30 e 31 de execución do orzamento para o ano 2015 como consecuencia da adopción do presente acordo. Vilanova de Arousa a 1 de xullo de 2015.—O Alcalde, Gonzalo Durán Hermida.
RETRIBUCIÓNS POR ASISTENCIA A ÓRGANOS COLEXIADOS
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 05/08/2015)

Faise público para Xeral coñecemento que o Pleno desta corporación en sesión ordinaria celebrada o 25 de xuño de 2015 adoptou o seguinte acordo con 9 votos a favor, 4 en contra e 4 abstencións: PRIMEIRO.—Aprobar as cantidades que a continuación se sinalan para cada grupo político da corporación: IMPORTE FIXO POR CADA GRUPO. 1.202,00€/ANO IMPORTE VARIABLE POR MEMBRO. 150,25€/ANO SEGUNDO.—Aprobar as cantidades que a continuación se sinalan por asistencias a órganos colexiados: POR CADA ASISTENCIA A PLENO. 150€/SESIÓN. POR CADA ASISTENCIA A XUNTA DE GOBERNO. 120€/SESIÓN. POR CADA ASISTENCIA A COMISIÓN INFORMATIVA. 75€/SESIÓN. TERCEIRO.—Publicar este acordo no BOP de Pontevedra, no taboleiro de Edictos Municipal e na páxina Web do Concello do Grove. O Grove, 24 de xullo de 2015.—O Alcalde, José Antonio Cacabelos Rico.
IN407A 2014/98-4 LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA "LMT E CT OS CASÁS-GOIMIL" EN BARRO. SOLICITUDE DE UNIÓN FENOSA DISTRIBUCIÓN SA.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 27/03/2015)

Resolución do 3 de marzo de 2015, da Xefatura Territorial de Economía e Industria de Pontevedra, pola que se anuncia o levantamento das actas previas á ocupación dos bens e dereitos afectados pola instalación eléctrica denominada "LMT E CT OS CASÁS-GOIMIL", no concello de Barro, do que resulta como beneficiaria a empresa Unión Fenosa Distribución SA, A instalación denominada LMT E CT OS CASÁS-GOIMIL, no concello de Barro, foi declarada de utilidade pública mediante resolución do 16 de xaneiro de 2015 da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa Unión Fenosa Distribución SA. Segundo o disposto no artigo 52 da Lei de expropiación forzosa e no art.54.1 da Lei 54/1997, do 27 de novembro, do sector eléctrico, comunícase que o día 15 de abril de 2015, a partir das 10 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Barro. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Esta publicación servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.4 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, 3 de marzo de 2015.—O xefe territorial, Ignacio Rial Santomé.
NOTIFICACIÓN INTERESADO
ADMINISTRACIÓN LOCAL — Municipal — Marín (Outros documentos, notificacións e informacións públicas, 14/01/2015)

Por non resultar posible practicar a notificación persoal ao interesado no lugar indicado como domicilio, por medio do presente anuncio e conforme ó disposto no artigo 59.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común, notifícaselle a Juan Gabarri Ferreduela con dni nº XXXXXXXXX e enderezo na rúa Gran Vía, 160 – 2º B de Vigo, a proposta de sanción ditada no expediente sancionador 42/14-BRO, que se traslada literalmente: ” Expediente sancionador incoado mediante Resolución da Alcaldía de data 29.08.2014, a nome de JUAN GABARRI FERREDUELA, dni: XXXXXXXXX, con domicilio a efectos de notificacións na rúa Gran Vía nº160 – 2ºB de Vigo, por exercer a venda ambulante de artigos de bisuterúa sen autorización municipal no Mercado de Marín; nomeadas Instructora e Secretaria, sin que notificado o inculpado promovese recusación, instrueuse o oportuno procedemento para o esclarecemento dos feitos. No prazo de audiencia concedido na resolución que lle foi notificada mediante anuncio no tabloleiro de anuncios do Concello de Vigo e no BOP nº 204 de 22.10.14, non se formularon alegacións por parte do inculpado. Considerándose que o expediente tramitouse correctamente, observándose as prescripcións legais do Regulamento do Procedemento para o exercicio da potestade sancionadora, aprobado por Real Decreto 1398/93, de 4 de agosto, en base aos seguintes fundamentos xurídicos: Marín, 2 de xaneiro de 2015.—A Alcaldesa, María Ramallo Vázquez
DH. W36.49727. SOLICITUDE DE JOSÉ LUIS VALVERDE FERNÁNDEZ DE AUTORIZACIÓN DE OBRAS NO LUGAR DE PONTE-MAÑUFE (GONDOMAR)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 29/10/2015)

As obras solicitadas consisten na construcción de muros de defensa e contención de terras de 16,98 e 21,20 ml de lonxitude mediante una coieira de pedra de mampostería e inclinación 1H.1V de grandes ocos, na ribeira dun regato innominado afluente do río Miñor, e máis dous peches de delimitación de parcela de 17,82 e 25,63 ml en aliñación perpendicular á corrente a base de postes de pedra con arame e tea metálica, en zona de policía e a 5 m de distancia do leito do regato, en parcelas de referencia catastral 882270NG1682S0001YQ e 8822704NG1682S0001QQ O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 15 de outubro de 2015.—O xefe da Área de Autorizacións e Concesións. Ines Manuela Sofia Esther Rohan Ignatova.
APROBACIÓN DEFINITIVA DO ORZAMENTO PARA A PRESTACIÓN DO SERVIZO CONTRA INCENDIOS E SALVAMENTO.
ADMINISTRACIÓN LOCAL — Municipal — Consorcio Provincial de Pontevedra para a Prestación de Servizos Contraincendios e Salvamento (Presupostos e cadros de persoal, 02/01/2015)

Elevado a definitivo, mediante Resolución da Presidencia de data 17 de decembro de 2014, o acordo de aprobación inicial do Orzamento do Consorcio Provincial de Pontevedra para a Prestación do Servizo contra Incendios e Salvamento, correspondente exercicio 2015, e dando cumprimento ao artigo 169.3 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, en concordancia co artigo 20 do R. D. 500/1990, do 20 de abril, faise público resumido por capítulos, que ascende tanto no Estado de Gastos coma no de Ingresos a TRES MILLÓNS CENTO NOVENTA E OITO MIL TRESCENTOS CINCUENTA (3.198.350,00 €) Así mesmo dando cumprimento ao artigo 127 do R. D. Lvo.781/86, do 18 de abril, polo que se aproba o texto refundido das disposicións legais vixentes en materia de Réxime Local, faise público o cadro de persoal e relación de postos de traballo aprobados conxuntamente co Presuposto 2015: Apartado 1º: PERSOAL FUNCIONARIO DE HABILITACIÓN ESTATAL (En réxime de acumulación de funcións) Apartado 2º: PERSOAL DIRECTIVO (Contrato de alta dirección celebrado ao abeiro do R. D. 1382, de 1 de agosto) Tamén se fai pública que de acordo co estipulado no art.13 do Regulamento de Organización, funcionamento e réxime xurídico das Entidades locais, aprobado polo Real Decreto 2568/1986, do 28 de novembro, e demais de concordancia, quedan establecidas as seguintes indemnizacións para os membros dos órganos colexiados do Consorcio nas asistencias correspondentes a: Pontevedra, 17 de decembro de 2014.—O presidente, Rafael Louzán Abal.—A secretaria-interventora, Mª Teresa Escudero Barral.
DELEGACIÓN DAS FUNCIÓNS DA ALCLADIA
ADMINISTRACIÓN LOCAL — Municipal — Tui (Outros documentos, notificacións e informacións públicas, 27/02/2015)

Con data 4/07/11 outorgouse delegación especial a Raya Brichs Fernandez Cueto, en calidade de concelleiro, das áreas de conxunto histórico e rehabilitación, deportes, xuventude e medios de comunicación. No pleno ordinario celebrado o 27/11/14 tomouse renuncia do citado concelleiro, cesando así mesmo nas súas delegacións. Toda vez que na sesión plenaria ordinaria celebrada o 29/01/15 tomou posesión, en substitución do dito concelleiro, Antonio Castro Negro Considerando que o artigo 21.3 da Lei 7/1985, de 2 de abril, reguladora das Bases de Réxime Local e 61.3 da Lei 5/1997, de 22 de xullo de Administración Local de Galicia, establecen a relación taxada das competencias e atribucións que son susceptibles de delegación. Tendo en conta que o réxime xeral de delegacións entre os órganos necesarios previstos nos artigos 114 ao 118 do ROF, co alcance, límites e extensión fixados polo citado artigo 43.5 do mesmo texto legal, esta alcaldía, en virtude das competencias que confire o artigo 21.2 da Lei 7/1985, do 2 de abril, reguladora das Bases de Réxime Local, e 62.1 da Lei 5/1997, do 22 de xullo, RESOLVE: PRIMEIRO.—Outorgar ao concelleiro Antonio Castro Negro, as seguintes delegacións especiais: Conxunto histórico e rehabilitación, Deportes, Xuventude e Medios de Comunicación. As delegacións anteriores comprenden a dirección interna e a xestión dos servizos correspondentes, pero sen a facultade de resolver mediante actos administrativos que afecten a terceiros. SEGUNDO.—A presente resolución producirá os seus efectos a partir do día seguinte ó da súa sinatura, sen prexuízo da súa publicación no Boletín Oficial da Provincia, de conformidade co disposto no artigo 44.1 do RD 2568/1986, do 28 de novembro. TERCEIRO.—Notificar o presente acordo aos interesados para a súa aceptación expresa ou tácita e dar conta desta Resolución ó Pleno Corporativo na vindeira sesión que se celebre. Tui, 2 de febreiro de 2015.—O Alcalde, Moisés Rodríguez Pérez.
CONTRATACIÓN DO SERVIZO DE XESTORÍA E ASESORÍA LABORAL DO CONCELLO DE CALDAS DE REIS
ADMINISTRACIÓN LOCAL — Municipal — Caldas de Reis (Contratos administrativos, 30/09/2015)

De conformidade coa Resolución da Alcaldía de data 10 de setembro de 2015, por medio do presente anuncio efectúase convocatoria por procedemento aberto, único criterio de adxudicación e trámite ordinario, para a adxudicación do servizo de “XESTORÍA E ASESORÍA LABORAL DO CONCELLO DE CALDAS DE REIS”, conforme aos seguintes datos: Datos xerais e datos para a obtención da información: Definitiva, 5% do prezo de adxudicación, excluído o IVE. A solvencia técnica, económica e financiera prevista na cláusula 7ª do Prego administrativo. Data límite de presentación: quince (15) días naturais contados dende o seguinte ó da publicación do anuncio no Boletín Oficial da Provincia. En Caldas de Reis, a 10 de setembro de 2015.—O Alcalde, Juan Manuel Rey Rey.
DH. A36.44072. SOLICITUDE DA COMUNIDADE DE PROPIETARIOS DE AMEIXEIRA DE CONCESIÓN DUN CAUDAL DE AUGA NO LUGAR DE AMEIXEIRA, EN A MADALENA DE MONTES (FORCAREI)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 16/11/2015)

A Comunidade de usuarios Ameixeira, CIF G94128576, solicita de Augas de Galicia un caudal de 0,066 l/s procedente de dous (2) mananciais no lugar de Montes de Ameixeiras, parroquia de A Madalena de Montes, Concello de Forcarei, e con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Forcarei ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, a 26 de outubro de 2015.—O Xefe de Área de Autorizacións e Concesións, Eva Mar Hargreaves Blunden.
IN407A 2015/91-4. SOLICITUDE DE UNIÓN FENOSA DISTRIBUCIÓN SA PARA AUTORIZACIÓN ADMINISTRATIVA E AUTORIZACIÓN ADMINISTRATIVA DE CONSTRUCIÓN DA INSTALACIÓN ELÉCTRICA QUE SE DESCRIBE NO CONCELLO DE CAMBADOS
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 13/11/2015)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 15 de outubro de 2015.—O xefe territorial, Ignacio Rial Santomé.
FIXACIÓN DE RETRIBUCIÓNS AO ALCALDE, CONCELLEIROS E PERSOAL EVENTUAL, ASISTENCIAS E DOTACIÓNS ECONÓMICAS A GRUPOS MUNICIPAIS
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 09/10/2015)

O Pleno da Corporación Municipal, en sesión celebrada o día 24 de setembro de 2015 acordou o establecemento de retribucións ao Alcalde, Concelleiros e persoal eventual seguinte: — Retribucións anuais — Alcalde: 48.000,00 € (14 pagas) — 1ª Tenente Alcalde: (dedicación exclusiva): 31.601,67 € (14 pagas) — Concelleira Delegada Urbanismo e Infraestruturas: (dedicación exclusiva): 27.678,10 € (14 pagas) — Concelleiro Delegado Servizos e Relacións veciñais: (dedicación exclusiva): 27.678,10 € (14 pagas) — Concelleira Delegada Cultura, Xuventude e Persoal: (dedicación exclusiva): 27.678,10 € (14 pagas) — Concelleiro/a non pertencente ao grupo de goberno (PP)(dedicación parcial 75%): 20.758,57 € (14 pagas) Os/as concelleiros/as que se acollan ao réxime de dedicación exclusiva ou parcial, non percibirán ningunha contía económica pola asistencia ás sesións da Xunta de Goberno Local, Comisións Informativas e Plenos. Os cargos electos nomeados serán dados de alta no Réxime Xeral da Seguridade Social, asumindo a Corporación o pagamento das cotas empresariais correspondentes. — 1 Director de actividades deportivas: Retribución anual: 23.445,94 € (14 pagas) — 1 Secretario particular Alcaldía: Retribución anual: 23.445,94 € (14 pagas) — 1 Cargo de confianza non pertencente ao grupo de goberno (PP): (xornada 65%): 15.238,86 € (14 pagas) Terceiro.— Suprimir os postos de 2 auxiliares da Alcaldía e suprimir tamén o posto de asesor de órganos de goberno. Cuarto.— Crear o posto de Secretario particular da Alcaldía e de cargo de confianza non pertencente ao grupo de goberno (PP) como persoal eventual. Así mesmo acordou que as indemnizacións en concepto de asistencias pola concorrencia ás sesións dos órganos colexiados e as contías das dietas sexan as seguintes: Asistencia a Plenos: 110 € Asistencia a Xunta de Goberno Local: 110 € Asistencia a Comisións Informativas: 110 € As asistencias devengaranse por cada sesión celebrada a partires do 13 de xuño de 2015, data de toma de posesión da actual Corporación. Finalmente acordouse que cada un dos grupos municipais constituídos conte cunhas dotacións económicas coas seguintes características: Compoñente fixo mensual por cada grupo político: 300,00 € Compoñente variable mensual por cada concelleiro: 300,00 € A periodicidade do recoñecemento de obriga aos grupos políticos será de carácter mensual, producíndose os efectos económicos deste acordo a partir do 1 de xullo de 2015. En Vilagarcía de Arousa, a 25 de setembro de 2015.—O Alcalde, Alberto Varela Paz.
EXPEDIENTE MODIFICACIÓN DE CRÉDITOS 3/15.
ADMINISTRACIÓN LOCAL — Municipal — Tomiño (Presupostos e cadros de persoal, 27/04/2015)

Aprobado inicialmente polo Pleno do Concello de Tomiño, na sesión celebrada o 16 de abril de 2015, o expediente modificación de créditos nº 03/15 consistente nun Crédito Extraordinario por importe de 141.110,20 euros financiado con Remanente Líquido de Tesourería para Gastos Xerais, para realizar obras na escola infantil de Goián. En cumprimento do disposto no Real Decreto Lexislativo 2/2004, de 5 de marzo, e no R. D. 500/90, queda exposto ó público na oficina de Intervención, durante o prazo de 15 días hábiles contados a partires da publicación deste anuncio no Boletín Oficial de Provincia, dentro dos cales os interesados poderán examinalo e facer as reclamacións que estimen oportunas, e que se considerará definitivamente aprobado, no suposto de non presentarse ningunha reclamación. En Tomiño, a 16 de abril de 2015.—A Alcaldesa, Sandra González Álvarez.